Josip Pečarić

**Josip Pečarić** (Kotor, 2. rujna 1948.), hrvatski matematičar i pseudohistoričar ponekad kontroverznih, a ponekad ridikuloznih stavova. Član je HAZU-a. Autor je više pseudohistorijskih djela koja negiraju holokaust i genocid koji su počinile ustaše te se aktivno zalaže za povratak fašističkog pozdrava Za dom spremni u Hrvatsku vojsku. Iako po struci matematičar snažno se zauzeo da istaknuti povijesničar Ivo Goldstein ne postane član HAZU-a jer je "dokazao genocidnost hrvatskoga naroda". Svoje nacionalističke pamflete sastavljene od otvorenih pisama pod nazivom "Za ponosnu Hrvatsku" posvećuje na naslovnoj stranici osuđenim ratnim zločincima Dariju Kordiću, Slobodanu Praljku, Tuti Naleteliću i drugima. Zalagao se bojkot govora predsjednika Stipe Mesića u HAZU-u. A pokrenuo je i peticiju za puštanje ratnog zločinca Branimira Glavaša iz zatvora.

## Biografija

Diplomirao je 1972., magistrirao 1976. na Elektrotehničkom fakultetu u Beogradu i na istom fakultetu doktorirao 1982. godine matematičke znanosti disertacijom "Jensenove i povezane nejednakosti" (*Jensen's and related inequalities*). 1987. preselio je s obitelju u Zagreb. Redoviti je profesor na Tekstilno-tehnološkom fakultetu Sveučilišta u Zagrebu, voditelj seminara "Nejednakosti i primjene" na Matematičkom odjelu PMF-a i glavni istraživač istoimenoga projekta Republike Hrvatske. Redoviti je član HAZU-a te samoprozvani stručnjak na polju teorije nejednakosti.

Objavio je oko 1,200 od 500 znanstvenih radova iz područja matematike, te više od dvadeset pseudohistorijsih knjiga u kojima iznosi apsurdne i netočne teorije o hrvatskoj povijesti.

Osim matematikom, Pečarić se bavi i političkim temama, zastupajući radikalno desne stavove, ali i pseudohistorijom, pišući knjige iz tog područja bez ikakvih akademskih kvalifikacija za bavljenje historiografijom. Teze koje iznosi u pravilu su laži temeljene na historijskom revizionizmu, nacionalističkim stavovima te negiranju Holokausta. Tako smatra da je Jasenovac bio tek radni, a ne koncentracijski logor, a ratnog zločinca Slobodana Praljka prikazuje kao ratnog junaka i humanista, iako je potonji osuđen pred sudom u Haagu za zločine nad Bošnjacima tijekom rata.

## Djela
* *Konveksne funkcije: nejednakosti*, Naučna knjiga, Beograd, 1987.
* *Diferencijalne i integralne nejednakosti*, suautor Dragoslav Mitrinović, Naučna knjiga, Beograd, 1988.
* *Recent Advances in Geometric Inequalities*, Kluwer Acad. Publ., Dordrecht-Boston-London, 1989. (suautori D. S. Mitrinović, V. Volenec) 
* *Srednje vrednosti u matematici*, Naučna knjiga, Beograd, 1989. (suautor D. S. Mitrinović) 
* *Monotone funkcije i njihove nejednakosti I*, Naučna knjiga, Beograd, 1990. (suautor D. S. Mitrinović)
* *Hölderova i srodne nejednakosti*, Naučna knjiga, Beograd, 1990. (suautor D. S. Mitrinović)
* *Inequalities Involving Functions and Their Integrals and Derivatives*, Kluwer Acad. Publ., Dordrecht-Boston-London, 1991. (suautori D. S. Mitrinović, A. M. Fink)
* *Cikličke nejednakosti i ciklične funkcionalne jednačine*, Naučna knjiga, Beograd, 1991. (suautor D. S. Mitrinović)
* *Nejednakosti i norme*, Naučna knjiga, Beograd, 1991. (suautor D. S. Mitrinović)
* *Convex Functions, Partial Orderings, and Statistical Applications*, Academic Press, New York-London-Toronto-Sydney-San Francisco, 1992. (suautori F. Prochan, Y. L. Tong)
* *Classical and new Inequalities in Analysis*, Kluwer Acad. Publ., Dordrecht-Boston-London, 1993. (suautori D. S. Mitrinović, A. M. Fink)
* *Nejednakosti*, Hrvatsko Mat. Društvo i Element, Zagreb 1996. 
* *Mond-Pečarić Method in Operator Inequalities / Inequalities for bounded selfadjoint operators on a Hilbert space*, Element, Zagreb, 2005. (suautori T. Furuta, J. Mićić Hot, Y. Seo)
* *Multiplicative Inequalities of Carlson Type and Interpolation*, World Scientific Publishing Co., Singapore, 2006. (suautori L. Larsson, L. Maligranda, L.-E. Persson)

### Udžbenici
* *Zbirka zadataka iz fizike*, Beograd, 1989. (suautori M. Rekalić, M. Simić, M. Ivanković, V. Georgijević) 
* *Matematika za tehnološke fakultete* 1992. (2. proš. izd., 1994; 3. izd., 1997.) (suautori T. Bradić, R. Roki i M. Strunje)

### Pubicistika i pseudohistorija
* *Srpski mit o Jasenovcu: skrivanje istine o beogradskim konc-logorima*, Dom i svijet, Hrvatski informativni centar, Hrvatski institut za povijest; Zagreb, 1998.,  (2. izd. *Srpski mit o Jasenovcu I: skrivanje istine o beogradskim konc-logorima*, Element, Zagreb, 2000.)
* *Borba za Boku kotorsku: u Boki kotorskoj svaki kamen govori Hrvatski*, Element, Zagreb, 1999., 
* *Srpski mit o Jasenovcu II: o Bulajićevoj ideologiji genocida hrvatskih autora*, Element, Zagreb, 2000.
* *Serbian myth about Jasenovac*, Stih, Zagreb, 2001.
* *Za hrvatsku Hrvatsku*, Element, Zagreb, 2001., 
* *Sramotni sud u Haagu*, Stih, Zagreb, 2001.
* *Strossmayerova oporuka*, HAZU, Zagreb, 2002. (suautorica Ankica Pečarić) 
* *Pronađena polovica duše: deset godina s Australskim Hrvatima*, Zagreb, 2002.
* *Brani li Goldstein NDH?*, "A. G. Matoš", Samobor, 2002., 
* *Trijumf tuđmanizma*, Zagreb, 2003.
* *Nepoćudne knjige: trijumf tuđmanizma 2*, Zagreb, 2003.
* *Hercegovac iz Boke: što sam govorio o Hrvatima BiH*, Zagreb, 2003. 
* *U Boki kotorskoj svaki kamen govori hrvatski: borba za Boku kotorsku 2*, Zagreb, 2004.
* *Tuđmanove tri sekunde*, Zagreb, 2004., suautor Dubravko Jelčić, (2. proš. izd. 2007.) 
* *Književnik Mile Budak sada i ovdje*, suautor Dubravko Jelčić, Zagreb, 2005.
* *Priznajem, Hrvat sam!*, Zagreb, 2005.
* *Povijesni prijepori*, suautor Dubravko Jelčić, Zagreb, 2006.
* *Kad stručnjaci odlučuju o matematici*, Zagreb, 2006.
* *Kako su rušili HAZU?*, Zagreb, 2006.
* *Za hrvatske vrednote*, Zagreb, 2007., 
* *Zločinački sud u Haagu*, Zagreb, 2008., 
* *Thompson u očima hrvatskih intelektualaca: bilo je i to jednom u Hrvatskoj...*, Fortuna, Zagreb, 2008. (suautor Mate Kovačević) 
* *Kraj vremena veleizdajnika?*, Zagreb, 2009. (suautor Mate Kovačević)
* *Zabranjeni akademik: prijevarom u HAZU?!*, Zagreb, 2012.
* *Rasizam svjetskih moćnika*, Zagreb, 2012.

## Nagrade
* Državna nagrada za znanost. Godišnja državna nagrada: u području prirodnih znanosti, za 1996. godinu.
* Red Danice hrvatske s likom Ruđera Boškovića, hrvatski predsjednik dr. Franjo Tuđman odlikovao ga je 1999. godine.

## Izvori